《送白廷玉常州教二首》
元代·方回

世间可读不多书，岂但撑肠似蠹鱼。
小技仅能攻浅近，大言徒用骋高虚。
道心切戒偏忘助，义事毋先计毁誉。
我学暮年方见此，毗陵博士比何如。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。